03/08/2009 | Administración LocalMunicipal
Fene
Secretaría
Publicación de dúas resolucións da Alcaldía números 494/2009 e 495/2009

RESOLUCIÓN DA ALCALDÍA NÚM.494/2009 Resultando que en data s 27 de xuño de 2007 por resolución desta Alcaldía número 625/2007 acordouse nomear como membros da Xunta de Goberno Local, entre outros, ao/á concelleiro/a don Luigi Del Gallo Ruba e dona Ayla Martinez Illescas Dias. Atendido que por resolución da Alcaldía número 475/2009, de data 1 de xullo de 2009 acordouse cesar como membros da Xunta de Goberno local ao concelleiro don Manuel Polo Gundín e á concelleira dona Rita María Couto Seijido. Considerando esta Alcaldía oportuno proceder ao nomeamento de dous novos membros da Xunta de Goberno Local Visto o disposto nos artigos 20.1. b) e 23 da Lei 7/1985, de 2 de abril, Reguladora das bases do réxime local, artigo 65 da Lei 6/1997, de 22 de maio, de Administración Local de Galicia e artigo 35.2 do Regulamento de organización, funcionamento e réxime xurídico das entidades locais, a Xunta de Goberno Local é un órgano necesario do Concello e se integra polo alcalde-presidente e un número de concelleiros/as non superior ao tercio do número legal de membros da Corporación, sen que para este cómputo se teñan en conta os decimais. Considerando que corresponde ao alcalde o nomeamento dos membros da Xunta de Goberno Local, pola presente RESOLVO: Primeiro. –Nomear como membros da Xunta de Goberno Local ao/a seguintes concelleiro/a: – Dona Maria Jazmina Torrillas Lahnini. – Don Alfredo Joaquin Alonso Alegre Profitos. Segundo. –Notificar persoalmente aos designados a presente resolución e ordear a súa publicación no Boletín Oficial da Provincia. Terceiro. –Dar conta da presente resolución ao Pleno da Corporación na primeira sesión que celebre. Fene, sete de xullo de dous mil nove. O ALCALDE-PRESIDENTE Asdo.: Iván Puentes Rivera D. S. O. A SECRETARIA Asdo.: Pilar María Pastor Novo RESOLUCIÓN DA ALCALDÍA NÚM.495/2009. Resultando que por resolución da Alcaldía número 626/2007, de data 27 de xuño de 2007 acordouse nomear tenentes de alcalde aos concelleiros/a que na mesma se especifican. Resultando que por resolución da Alcaldía número 170/2009, de data 6 de marzo de 2009 acordouse modificar a orde de nomeamentos dos tenetes de alcalde efectuada pola resolución citada no apartado anterior, nomear cuarto tenente de alcalde ao concelleiro don Juan Manuel Lourido González, fixándose na mesma a orde de nomeamentos de tenentes de alcalde. Considerando que por resolución número 474/2009, de data 1 de xullo de 2009 acordouse cesar como tenentes de alcalde ao/á Sr./a concelleiro/a don Luigi Del Gallo Ruba e dona Ayla Martinez Illescas Dias. Considerando esta Alcaldía oportuno proceder ao nomeamento de dous novos tenentes de alcalde á vista do cese dos Sr./a Polo Gundín e Couto Seijido, así como modificar a orde de nomeamentos modificada por resolución de data 6 de marzo de 2009. Considerando que segundo determinan os artigos 23.3 da Lei 7/1985, de 2 de abril, Reguladora das bases do réxime local, 62.1 da Lei 5/1997, de 22 de decembro, de Administración local de Galicia e 46 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, os tenentes de alcalde son libremente nomeados polo alcalde entre os membros da Xunta de Goberno Local. Considerando que por resolución desta Alcaldía do día da data nomearonse membros da Xunta de Goberno Local a concelleira dona María del Carmen Silvar Canosa e o concelleiro don Manuel Ángel Rodríguez Carballeira. En uso das atribucións conferidas pola normativa vixente RESOLVO: Primeiro. –Modificar a orde de nomeamentos dos tenentes de alcalde modificada por resolución da Alcaldía número 170/2009, de data 6 de marzo de 2009, polo que afecta ao nomeamento de don Didi Jan Pol Preira Guena que noméase pola presente segundo tenente de alcalde. Segundo. –Nomear terceira tenente de alcalde á concelleira membro da Xunta de Goberno Local, dona Maria Jazmina Torrillas Lahnini. Terceiro. –Nomear cuarto tenente de alcalde ao concelleiro membro da Xunta de Goberno Local, don Alfredo Joaquin Alonso Alegre Profitos. Cuarto. –Como consecuencia do acordado anteriormente, a orde de nomeamentos de tenentes de alcalde queda do seguinte xeito: Primeiro tenente de alcalde: don José Antonio López Rodríguez. Segundo tenente de alcalde: don Juan Manuel Lourido González Terceira tenente de alcalde: dona María del Carmen Silvar Canosa. Cuarto tenente de alcalde: don Manuel Ángel Rodríguez Carballeira. Quinto. –Da presente resolución darase conta ao Pleno da Corporación na primeira sesión que celebre, notificándose ademais persoalmente aos/á designados/a e publicarase no Boletín Oficial da Provincia, sen prexuízo da súa efectividade desde o día seguinte ao da data, conforme establece o artigo 46.2 do Real decreto 2568/1986, de 28 de novembro. Fene, sete de xullo de dous mil nove. O ALCALDE-PRESIDENTE Asdo.: Iván Puentes Rivera D. S. O. A SECRETARIA Asdo.: Pilar María Pastor Novo